พิธีเปิดโอลิมปิกฤดูหนาว 2018

พิธีเปิดการแข่งขันโอลิมปิกฤดูหนาว 2018 กำหนดจัดขึ้นในวันที่ 9 กุมภาพันธ์ พ.ศ. 2561 เวลา 20.00 น. ตามเวลามาตรฐานเกาหลี ณ สนามกีฬาโอลิมปิกพย็องชัง ซึ่งสร้างเพื่อจัดพิธีการในโอลิมปิกและพาราลิมปิกโดยเฉพาะ และจะรื้อถอนเมื่อการแข่งขันพาราลิมปิกเสร็จสิ้น ซึ่งมีมุน แจ-อิน ประธานาธิบดีเกาหลีใต้ เป็นประธานในพิธี

การเตรียมการ
คณะกรรมการจัดการแข่งขันได้ก่อสร้างสนามกีฬาโอลิมปิกพย็องชัง เป็นการเฉพาะสำหรับ โอลิมปิกฤดูหนาว 2018 ซึ่งสนามกีฬาโอลิมปิกมีลักษณะเป็นรูปห้าเหลี่ยม มีความจุ 35,000 ที่นั่ง ซึ่งที่มาของการเลือกรูปห้าเหลี่ยมนี้เกิดจากรูปร่างนี้เป็นรูปผสมระหว่างวงกลม สี่เหลี่ยมจัตุรัส และสามเหลี่ยม ซึ่งเป็นตัวแทนของสวรรค์ โลก และมนุษย์ โดยสนามแห่งนี้จะไม่จัดการแข่งขันในรายการใด ๆ เลย แต่จะจัดเฉพาะพิธีเปิด และพิธีปิดเท่านั้น

รายการ

การเดินขบวนนักกีฬา
การเดินขบวนนักกีฬาในพิธีเปิดโอลิมปิกฤดูหนาว 2018 จะเริ่มต้นขบวนนักกีฬาและเจ้าหน้าที่จากประเทศกรีซ ตามธรรมเนียมโอลิมปิก ต่อจากนั้นจะเป็นขบวนนักกีฬาจากประเทศต่าง ๆ อีก 90 ประเทศ โดยเรียงตามอักษรเกาหลี และปิดท้ายด้วยขบวนนักกีฬาจากประเทศเกาหลี ซึ่งเป็นทีมที่รวมนักกีฬาจากประเทศเกาหลีใต้ และเกาหลีเหนือเข้าด้วยกัน โดยใช้ธงรวมเกาหลี เป็นธงประจำทีม

ในการเดินขบวนนักกีฬาได้มีการเปิดเพลงประกอบต่าง ๆ เช่น ทำนองเพลง "Hand in Hand" ของวงโคเรียนา ซึ่งเป็นเพลงประจำการแข่งขัน โอลิมปิกฤดูร้อน 1988 ณ กรุงโซล, เพลง "คังนัมสไตล์" ของศิลปินไซ, เพลง "Likey" ของวงทไวซ์, เพลง "Fantastic Baby" ของวงบิกแบง
, เพลง "DNA" ของวงบีทีเอส และเพลง "Red Flavor" ของวงเรดเวลเวต ซึ่งเป็นเพลงเดียวที่เล่นไม่จบ เนื่องจากขบวนนักกีฬารวมเกาหลีได้เข้าสู่สนาม โดยใช้เพลงอารีรัง

บุคคลสำคัญที่เข้าร่วม

  ผู้สำเร็จราชการ จูลี พาเย็ตต์
  สมาชิกโปลิตบูโร ฮัน เจิง
  รองประธานาธิบดี ออสการ์ นารานโย
  ประธานาธิบดี เคอร์สตี คาลจูเลด
  ประธานาธิบดี ฟรังค์-วัลเทอร์ ชไตน์ไมเออร์
  ผู้ว่าการ แคร์รี ลาม
  นายกรัฐมนตรี ชินโซ อะเบะ
  ประธานาธิบดี มุน แจ-อิน
  ประธานาธิบดี ดาเลีย กรีบาวสเคท
  แกรนด์ดยุกอ็องรีแห่งลักเซมเบิร์ก
  เจ้าชายอาลแบร์ที่ 2
  สมเด็จพระราชาธิบดีวิลเลิม-อเล็กซานเดอร์ และ นายกรัฐมนตรี มาร์ก รึตเตอ
  ประธานสภาสมัชชาประชาชนสูงสุดแห่งชาติ คิม ยง-นัม และ คิม ยอ-จ็อง
  ประธานาธิบดี อันด์แชย์ ดูดา
  ประธานาธิบ อาแล็ง แบร์แซ
  รองประธานาธิบดี ไมก์ เพนซ์ และภริยา
  เลขาธิการ อังตอนียู กูแตรึช
  ประธานคณะกรรมการโอลิมปิกสากล โทมัส บัค

เพลงชาติ
 คณะเสียงประสานเด็กเรนโบว์ – เพลงชาติสาธารณรัฐเกาหลี
 ซูมิ หวัง – เพลงสดุดีโอลิมปิก

อ้างอิง

แหล่งข้อมูลอื่น 
 

โอลิมปิกฤดูหนาว 2018
พิธีเปิดโอลิมปิก